Document ID: 32007D0230

A BIZOTTSÁG HATÁROZATA
(2007. április 12.)
a közúti szállításra vonatkozó egyes szociális jogszabályokkal kapcsolatos formanyomtatványról
(az értesítés a C(2007) 1470. számú dokumentummal történt)
(2007/230/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közúti szállításra vonatkozó egyes szociális jogszabályokkal kapcsolatos 3820/85/EGK és a 3821/85/EGK tanácsi rendelet végrehajtásának minimumfeltételeiről és a 88/599/EGK tanácsi irányelv (1) hatályon kívüli helyezéséről szóló, 2006. március 15-i 2006/22/EK európai parlamenti és tanácsi irányelvre és különösen annak 11. cikke (3) bekezdésére,
mivel:
(1)
A 2006/22/EK irányelv alapján a Bizottság egy elektronikus és nyomtatható formanyomtatványt készít arra az esetre, ha a járművezető betegállományban volt vagy éves szabadságát töltötte, vagy ha olyan másik járművet vezetett, amely mentesült a 3821/85/EGK és 2135/98/EK tanácsi rendelet által módosított és a 3820/85/EGK tanácsi rendelettel hatályon kívül helyezett, a közúti szállításra vonatkozó egyes szociális jogszabályok összehangolásáról szóló, 2006. március 15-i 561/2006/EK európai parlamenti és tanácsi rendelet (2) hatálya alól.
(2)
Az ebben a határozatban előírt intézkedések összhangban vannak a 3821/85/EGK tanácsi rendelet (3) 18. cikkének (1) bekezdése alapján létrehozott bizottság véleményével,
ELFOGADTA EZT A HATÁROZATOT:
1. cikk
A 2006/22/EK irányelv 11. cikkének (3) bekezdésében említett formanyomtatványt e határozat melléklete tartalmazza.
2. cikk
Ennek a határozatnak a tagállamok a címzettjei.
Kelt Brüsszelben, 2007. április 12-én.

Labels: 12
8
9
15